**खूबसूरत** 1999 में बनी हिन्दी भाषा की हास्य प्रेमकहानी फिल्म है। इसका निर्देशन संजय छेल ने किया और मुख्य भूमिकाओं में संजय दत्त और उर्मिला मातोंडकर हैं। ये फिल्म सफल रही थी।

संक्षेप
-------

कहानी ठग लेकिन दयालु व्यक्ति संजू (संजय दत्त) के चारों ओर घूमती है। उसे तस्कर जोगिया सेठ (परेश रावल) को 50 लाख रुपये एक महीने में चुकाने है। संजू एक अनाथ लड़की गुड़िया के साथ रहता है जिसे जोगिया सेठ ने बंधक बना लिय है। नटवर (जॉनी लीवर) संजू के बचाव के लिए आता है। नटवर ने सुझाव दिया कि संजू के लिए चौधरी परिवार में "संजू शास्त्री" (जिससे परिवार कभी नहीं मिला) के रूप में जाकर डकैती करके पैसे जमा करने का अच्छा मौका है।

चूंकि संजू के पास कोई अन्य विकल्प नहीं है। इसलिए वह अपने दोस्त के सुझाव को गंभीरता से लेने का फैसला करता है और चौधरी कोठी में उनके एनआरआई रिश्तेदार के रूप में जाने में सफल होता है। संजू चौधरी परिवार के सदस्यों से मित्रतापूर्वक व्यवहार करना शुरू कर देता है। चौधरी परिवार में तीन भाई हैं - दिलीप, महेश और सतीश जो सब मिलकर रहते हैं। सबसे बड़ा भाई दिलीप (ओम पुरी) एक ईमानदार और दयालु व्यक्ति है जो पूरे परिवार और परिवार के व्यवसाय का ख्याल रखता है। महेश (अशोक सर्राफ) दूसरा भाई है जो ईमानदारी या कड़ी मेहनत में विश्वास नहीं रखता और जुआरी है। तीसरे, सतीश (जतिन कनकिया), को चीजों को भूलने की आदत है।

शिवानी (उर्मिला मातोंडकर) चौधरी भाइयों में सबसे बड़े दिलीप की बेटी है। शिवानी सुंदर है लेकिन आत्म-सम्मान या आत्मविश्वास की उसमें कमी है और पूरा परिवार शिवानी की वैवाहिक संभावनाओं के बारे में चिंतित रहता है। जब संजू आता है तो वह सादी और उबाऊ शिवानी समेत सबकी समस्याओं को हल करके हर किसी के दिल को जीतता है। बाकी की फिल्म इस बारे में है कि कैसे संजू ने एक साधारण लड़की से एक सुंदर महिला में शिवानी को बदल दिया। इस प्रक्रिया में, पूरा परिवार को एकजुट होता है और फिर शिवानी उसे अपना पैसा जल्दी से प्राप्त करने में मदद करती है और फिर वे दोनों खुशी से बाद में रहते हैं।

मुख्य कलाकार
------------

* संजय दत्त - संजू (संजय शास्त्री)
* उर्मिला मातोंडकर - शिवानी
* ओम पुरी - दिलीप चौधरी
* परेश रावल - जोगिया सेठ
* फरीदा ज़लाल - सुधा चौधरी
* अंजान श्रीवास्तव - दीनानाथ चौधरी
* अशोक सर्राफ - महेश चौधरी
* हिमानी शिवपुरी - सविता
* जतिन कनकिया - सतीश चौधरी
* जॉनी लीवर - नटवर
* दिनेश हिंगू -

संगीत
-----

सभी गीत जतिन-ललित द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "बहुत खूबसूरत हो" | गुलज़ार | अभिजीत, नीरजा पंडित | 4:44 |
| 2. | "ए शिवानी तू लगती है नानी" | संजय छेल | संजय दत्त, श्रद्धा पंडित | 4:53 |
| 3. | "मेरा एक सपना है" | संजय छेल | कुमार सानु, कविता कृष्णमूर्ति | 5:43 |
| 4. | "गश खा के हो गया" | सुखविंदर सिंह | सुखविंदर सिंह | 5:58 |
| 5. | "घूँघट में चाँद होगा" | संजय छेल | कुमार सानु, कविता कृष्णमूर्ति | 5:59 |
| 6. | "आना जरा पास तो आ" | गुलज़ार | कुमार सानु, अनुराधा पौडवाल | 5:47 |
| 7. | "आजमाले ये फॉर्मुलें" | गुलज़ार | अभिजीत, श्रद्धा पंडित | 6:07 |
| 8. | "बरसे क्यों बरसात" | संजय छेल | नारायण परशुराम, संजीवनी भेलंडे | 1:27 |
| 9. | "मंत्र" | संजय छेल | नारायण परशुराम | 0:54 |
| 10. | "मैं अधूरी सी एक उदासी हूँ" | गुलज़ार | अनुराधा पौडवाल | 5:47 |

सन्दर्भ
-------

1. ↑  "संजय दत्त की 'खूबसूरत' को हुए 17 साल, फिल्म के सॉन्ग ने क्रिएट की थी हिस्ट्री". *दैनिक भास्कर*. 27 नवंबर 2016. मूल से 20 सितंबर 2018 को पुरालेखित. अभिगमन तिथि 19 सितम्बर 2018.

बाहरी कड़ियाँ
-------------

* *खूबसूरत*  इंटरनेट मूवी डेटाबेस पर